คืออยากทราบว่า ทำไมปจด ยังไม่มาอะคะ พึ่งเลิกกินยาได้1 เดือนแล้ว ตอนเลิกกินยาได้ไม่เกิน 3 วันก็มา ผ่านไป 1 เดือนเเล้วปจดก็ยังไม่มา ปกติจะมาท้ายๆเดือนอะคะ กินยาคุม ไดแอน 21 คะ อยากรู้ว่ามีโอกาสท้องไหม
สวัสดีค่ะ การที่ประจำเดือนยังไม่มา อาจเกิดจาก1.การทำงานของรังไข่ยังไม่กลับมาเป็นปกติและการตกไข่ยังไม่เกิดขึ้น โดยส่วนใหญ่เมื่อหยุดทานยาคุมกำเนิดแล้ว การตกไข่จะเกิดขึ้นภายใน 2-3 สัปดาห์ และประจำเดือนในรอบถัดไป (ที่ไม่ใช่ประจำเดือนหลังจากหมดแผงยา 2-3 วัน) จะมาภายใน 4-5 สัปดาห์ แต่ในบางรายอาจเร็วหรือช้ากว่านี้ได้2. การตั้งครรภ์ เมื่อได้หยุดทานยาคุมกำเนิดแล้ว ประสิทธิภาพในการป้องกันการตั้งครรภ์ย่อมหมดลงในทันที ดังนั้นหากมีเพศสัมพันธ์ก็จะมีโอกาสตั้งครรภ์ได้3.มีความเครียด ทำงานหนัก ออกกำลังกายหักโหม พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำให้รอประจำเดือนไปอีกระยะค่ะ หากประจำเดือนยังไม่มา และหลังจากหยุดยาได้มีเพศสัมพันธ์ ควรตรวจหาการตั้งครรภ์ดู หากตรวจไม่พบ ก็ให้รอประจำเดือนไปอีกซักระยะ ประจำเดือนน่าจะมาในที่สุดค่ะ